**ΑΠΟΚΑΤΑΣΤΑΣΗ ΤΟΥ ΥΠΑΡΧΟΝΤΟΣ ΚΤΙΡΙΟΥ «ΤΑΒΕΡΝΑ ΠΛΑΤΩΝ» (ΚΛΑΔΟΥ 8) ΚΑΙ ΜΕΤΑΤΡΟΠΗ ΤΟΥ ΣΕ ΚΑΤΑΣΤΗΜΑ ΥΓΕΙΟΝΟΜΙΚΟΥ ΕΝΔΙΑΦΕΡΟΝΤΟΣ-ΕΣΤΙΑΤΟΡΙΟ**

Το έργο «ΑΠΟΚΑΤΑΣΤΑΣΗ ΤΟΥ ΥΠΑΡΧΟΝΤΟΣ ΚΤΙΡΙΟΥ ΤΑΒΕΡΝΑ ΠΛΑΤΩΝ (ΚΛΑΔΟΥ 8) ΚΑΙ ΜΕΤΑΤΡΟΠΗ ΤΟΥ ΣΕ ΚΑΤΑΣΤΗΜΑ ΥΓΕΙΟΝΟΜΙΚΟΥ ΕΝΔΙΑΦΕΡΟΝΤΟΣ-ΕΣΤΙΑΤΟΡΙΟ» με κωδικό ΟΠΣ ΤΑ 5203101 έχει ενταχθεί στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση-NextGenerationEU, με συνολικό προϋπολογισμό 757.613,20€.

Το φυσικό αντικείμενο του έργου αφορά στην αποκατάσταση, στον εκσυγχρονισμό και στην επανάχρηση διώροφου κτιρίου με βατό δώμα, επονομαζόμενου ως «Ταβέρνα Πλάτων», επί της οδού Κλάδου, Δήμου Αθηναίων προκειμένου να λειτουργεί ως συνοδή χρήση του Μουσείου Νεότερου Ελληνικού Πολιτισμού με χρήση καταστήματος υγειονομικού ενδιαφέροντος -εστιατόριο. Το κτίριο συνδέεται άμεσα με την εκθεσιακή ενότητα της διατροφής και του ελληνικού τραπεζιού μέσω ψηφιακών εκθεμάτων που βρίσκεται σε όμορο κτίριο. Παράλληλα με τις εργασίες συντήρησης και αποκατάστασής του θα καλύψει τις ανάγκες του νέου Μουσείου Νεότερου Πολιτισμού αναφορικά με την αναγκαιότητα προβολής της ελληνικής διατροφής.

Θα εκτελεστούν οικοδομικές εργασίες αποκατάστασης του κτιρίου, ενεργειακή αναβάθμιση του για περιβαλλοντικά και οικονομικά οφέλη, λειτουργική αναδιάρθρωση του κτιρίου ώστε να ενταχθούν χρήσεις εξυπηρέτησης κοινού και ΑμεΑ σε όλες τις στάθμες του και νέες επεμβάσεις στον περιβάλλοντα χώρο για λειτουργική ένταξη του αποκατεστημένου κτιρίου στο συγκρότημα κτιρίων του Μουσείου Νεότερου Ελληνικού Πολιτισμού (ΜΝΕΠ).

**Το έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**